# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/2153-1/2020.

**E l ő t e r j e s z t é s**

**Csanytelek Község Önkormányzata Polgármestere** döntéséhez

**Tárgy:** *Fogorvosi körzet alapellátására kötött feladatellátási szerződés módosítása*

**Tisztelt Polgármester úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság, és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi feladatellátási szerződés módosítását jóváhagyásra, az alábbiak figyelembe vétele mellett.

Tájékoztatom Önt arról, hogy a Képviselő-testület a **Csanytelek 1. sz. fogorvosi körzete feladatellátásával megbízott Dr. Makai-Kis Szabina fogorvost bízta meg területi ellátási kötelezettséggel.**

A Képviselő-testület határozatával a Feladatellátási szerződést 2019. június 1. napjával módosította, mert a *heti 21.5 órás rendelési időkeretet heti 21 órára csökkentette.*

A Nemzeti Egészségbiztosítási Alapkezelő Ellátási és Koordinációs Főosztálya Finanszírozási és Ártámogatási Osztálya 2020. május 20. napján kelt levelében tájékoztatta Dr. Makai-Kis Szabina fogorvos doktort arról, hogy a 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2020. június hónaptól kezdődően heti 21,5 órára változik, mely következtében a jelenleg érvényes Feladatellátási szerződést ismételten módosítani kell.

A Feladatellátó a *rendelési idő 0,5 órával való növelését keddi napokon vállalja,* általa tett nyilatkozata szerint, de. 8 órától du. 17,30 óráig. Ezen változást át kell vezettetni a Feladatellátó fogorvos működési engedélyén és arra alapozott finanszírozási szerződésén is, amelynek alapja, a tárgyi feladatellátási szerződés és annak előzményben leírtak szerinti, 2020. június 02. napjával hatályba lépő alábbi módosítása.

A feladatellátási szerződés módosításának elmaradása veszélyeztetné az Mötv. 13. § (1) bekezdés 4. pontja szerinti kötelező önkormányzati egészségügyi alapellátás feladata biztonságát, vele a feladat finanszírozását. A *heti rendelési idő 2020. június 02. napjától számítva 0,5 órával való növelését* Dr. Makai-Kis Szabina fogorvos erre irányuló beadványában a *keddi rendelési napon, az eddigi 17.00 óra helyett, 17.30 órára való változtatását vállalta.*

A rendelési időkeret emelését a működési engedélyen is át kell vezettetnie a fogorvosnak ahhoz, hogy a finanszírozási szerződés ekként módosítható lehessen és a NEAK által központi költségvetési forrásból a fogorvosi feladatellátás finanszírozása konkrétan megvalósulhasson. Ezen eljárások alapja, az önkormányzat és a fogorvos között létrejött hatályos feladatellátási szerződésben meghatározott feltételek szerinti rendelési időkeret teljesítése.

**Tisztelt Polgármester Úr!**

Indítványozom a fent írtak alapján tárgyi előterjesztésben foglaltak szerint a heti 21,0 órás rendelési időkeretet heti 21,5 órában úgy meghatározni, hogy a plusz 0,5 óra rendelési idő minden kedden 17.30 óráig terjedjen 2020. június 01. napjától.

Javaslom a tárgyi előterjesztés és határozatba foglalását, elfogadását.

C s a n y t e l e k, 2020. május 29.

Tisztelettel:

……………………………...

Kató Pálné jegyző

**…/2020. (V. 29.) Polgármesteri határozat**

**Tárgy:** *fogorvosi körzet alapellátására kötött feladatellátási szerződés módosítása*

**Határozati j a v a s l a t**

Csamytelek Község Önkormányzata Polgármestereként rögzítem, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.**

1. Csanytelek Község Polgármestereként **Dr. Makai-Kis Szabina fogorvos** a Csanyteleki 1. sz. fogorvosi körzetben területi ellátási kötelezettséggel feladatellátási szerződésben megbízott *heti rendelési idejét 2020. június 01. napjától megváltoztatja, a keddi rendelés idejét 17,5 órára,* melynek ezen határozat 1. mellékletként csatolt feladatellátási szerződésen való átvezetését rendeli el, módosítva a 2019. május 16. napjával módosított szerződésben foglaltakat.
2. Felkérem Kató Pálné jegyzőt a tárgyban szükséges intézkedések megtételére (a módosított feladatellátási szerződés aláírását követően a Csongrád Megyei Kormányhivatal Szentesi Járási Népegészségügyi Osztálya, Dr. Makai-Kis Szabina fogorvos és a NEAK számára tárgyi feladatellátási szerződés módosításának elektronikus úton történő megküldésére.

Végrehajtás határideje: azonnal, 2020. június 1.

Végrehajtásért felelős: Erhard Gyula polgármester a módosított feladat ellátási szerződés aláírásáért

Kató Pálné jegyző az aláírt feladatellátási szerződés illetékes hatóságokhoz való megküldéséért

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Dr. Makai-Kis Szabina fogorvos
* Kató Pálné jegyző és általa
* Csongrád Megyei Kormányhivatal Szentesi Járási Népegészségügyi Osztálya (Szentes)
* Nemzeti Egészségbiztosítási Alapkezelő (Budapest)
* Tóth Józsefné Adó- és Pénzügyi Iroda Vezetője
* Irattár